Pustoosero

PustooseroSigismundi Herbersteinii Rerum Moscoviticarum commentarii, Antverpiae 1557, p. 87.  (Russice Пустозерск, tr. Pustozersk), saepe etiam GorodokGorodecum, — Henrici Scherer Tabellae geographicae, Monachii 1703, p. 171. (scilicet oppidum, arx parva) fuit urbs Russiae septentrionalis. In delta Petschorae fluminis, in ripa lacus PustojeScilicet vacuus, inanis., ubi Gorodetskij Šar, Petschorae ramus, e lacu effluit, situm erat. Ripa Alba urbs hodierna 20 chm a loco Pustoosero priscae distat.

Historia

Anno 1499 iussu Ioannis Magni arx contra Nenetos condita est (quamvis et reliquiae coloniae antehac hic sitae inveniuntur). Mercaturae gratis colonia crescebat; circulus Pustooserensis saeculo XVII a Mesen flumine ad Urales et a Wytschegda ad mare Barentsianum patebat.

Regno Casanensi victo itinera in Siberiam breviora aperta sunt. Gorodetskij Šar arena opertus a saeculo XVIII tenuiore aqua fluebat et naves ad urbem adire non poterant. Anno 1762 arx Pustooserensis destructa est; anno 1780 circuli caput pro Pustoosero Mesenia facta est. Anno 1924, cum Ripa Alba aedificari incepisset, Pustoosero nomen urbis perdit; anno 1962 tota relicta est (Agrippina Andronici filia Koževina incola postrema fuit).

Saeculo XVII Pustoosero etiam exsilii locus habebatur; multi tumultuarii huc missi sunt, quorum et Habacuc Petri filius erat. Ille et librum de vita sua hic composuit et  supplicio hic affectus est.


 Notae 

 Nexus externi 

Categoria:Districtus autonomus Neneticus
Categoria:Loci archaeologici Russiae
Categoria:Loci olim habitati Russiae
Categoria:Urbes antiquae
Categoria:Condita 1499